Potentials and Evaluations of Extracorporeal Shock Wave Therapy (Orthotripsy) Applied For Diseases and Injuries of the Limbs // Възможности и оценка на Екстракорпоралната шоково вълнова терапия (Ортотрипсия) при травми и заболявания на крайниците
Екстракорпоралната шоково вълнова терапия е нов метод, чието приложение в ортопедичната практика нараства постоянно. Основни направления, където тя се прилага, са забавено срастване или несрастване на кости, тендо или ентезопатии, като периартрит на раменна става, плантарен фасциит, хумерален епикондилит, както и по-нови сфери, като аваскуларната некроза на бедреа глава. Методът е с доказана ефективност, както на базата на класическите схващания за причиняване на микрофрактури или микролезии в увредените тъкани, така и с новите доказателства за биологичния ефект върху увредени и болезнени тъкани. Представените собствени резултати за костно възстановяване на псевдоартрози при средно 64 процента от пациентите, успехи при лечението на раменен периартрит - 75 процента, плантарен фасциит-71 процента, епикондилити - 69 процента, както и успешно лечение на аваскуларна некроза на бедрената глава в началните й фази - 54 процента , правят метода актуален за ортопедичната практика. Неговите безспорни предимства са неинвазивност, липса на странични нежелани действия, кратък период за възстановяване, ненарушаване на терена, в случай че се наложи оперативно лечение на следващ етап. Лекотата в изпълнение на процедурата правят ортотрипсията предпочитана за пациента методика на лечение. Не на последно място е и ниската цена в сравнение с оператините методи. Това е първият разширен труд на тази тема на български език, който представя повече от 130 референции към натрупания съвременен опит в тази ортопедична методика. Приложените протоколи за приложение в отделните заболявания прави настоящата работа ръководство за - приложение на ортотрипсията в ежедневната практика.
Orthotripsy, Shock Wave, orthopedic, Periarthritis, Plantar Fasciitis, Humeral Epicondylitis, Avascular Necrosis of the Femoral Head, Pseudarthrosis, Ортопедия и травматология / Orthopaedics and Traumatology
Networked Digital Library of Theses and Dissertations